RESOLUCIÓN do 13 de xaneiro de 2009 pola que se resolve a convocatoria da III Edición dos premios á calidade dos materiais didácticos, orientados a distinguir os mellores materiais didácticos no eido da formación do persoal ao servizo das administracións públicas de Galicia, en calquera soporte impreso ou dixital.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 19/01/2009

Por Resolución do 22 de outubro de 2008 (DOG nº 210, do 29 de outubro) a Escola Galega de Administración Pública (en adiante EGAP) convocou a III Edición dos premios á calidade dos materiais didácticos, orientados a distinguir os mellores materiais didácticos no eido da formación do persoal ao servizo das administracións públicas de Galicia, en calquera soporte impreso ou dixital.
Vista a proposta formulada por un xurado e de conformidade coa base sexta da convocatoria,
RESOLVO:
Primeiro.-Excluír os traballos titulados Obradoiro de expresión e acción e Unidades didácticas intelectuais por incumprimento da base 1ª da convocatoria: «non entrará aquel material especificamente dirixido a persoal sanitario e/ou docente»; e outorgar os premios á calidade dos materiais didácticos do ano 2008 ás obras tituladas:
1º premio dotado con 4.000 .
-Taller de contratación administrativa, cuxos autores son Manuel Pillado Quintáns, Beatriz Allegue Requeijo, José Mª Barreiro Díaz e Joaquín Macho Canales.
2º premio dotado con 2.000 .
-Curso on-line da nova Lei de contratos co sector público, cuxa autoría corresponde á Fundación de Estudios e Análises.
3º premio dotado con 1.000  para cada un.
-Taller de subvencións, cuxos autores son Mª Isabel Novo Castro, Antonio Manuel López Miño, Miguel Corgos López-Prado e Elena Muñoz Fontériz.
-Informes de avaliación e seguimento da renda de integración social de Galicia e das axudas para situacións de emerxencia social, cuxa autora é Mª Elena Muguerza Martínez.
Segundo.-O importe destes premios aboarase con cargo á dotación prevista na partida 06.80.122B.480.0 dos orzamentos da EGAP para o ano 2008.
Terceiro.-A composición nominal do xurado foi a seguinte:
Presidente: Javier Corrales Piquero, secretario xeral da EGAP.
Vogais: Pilar Couto Cantero, profesora do Departamento de Didáctica da Lingua e da Literatura da Facultade de Ciencias da Educación da Universidade da Coruña; José Antonio Fernández López, xefe do Servizo de Formación da Academia Galega de Seguridade Pública (Agasp); e Reyes Gámez Guardiola, xefa do Servizo de Selección, Formación, Perfeccionamento e Especialización do Persoal da Administración Autonómica (EGAP).
Secretaria: Pilar Romero Rodríguez, xefa do Servizo de Estudos, Investigación e Publicacións da EGAP.
Cuarto.-Contra esta resolución e os actos administrativos derivados dela, que poñen fin á vía administrativa, só se poderá interpor recurso contencioso-administrativo, sen prexuízo do potestativo recurso de reposición previsto na Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro.
Santiago de Compostela, 13 de xaneiro de 2009.
Carlos Suárez-Mira Rodríguez
Director da Escola Galega de Administración Pública